Document ID: 32009R1285

PADOMES ĪSTENOŠANAS REGULA (ES) Nr. 1285/2009
(2009. gada 22. decembris),
ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Regulu (EK) Nr. 501/2009
EIROPAS SAVIENĪBAS PADOME,
ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
tā kā:
(1)
Padome 2009. gada 15. jūnijā pieņēma Regulu (EK) Nr. 501/2009, ar kuru īsteno 2. panta 3. punktu Regulā (EK) Nr. 2580/2001 (2), ar ko izveido to personu, grupu un organizāciju atjauninātu sarakstu, uz ko attiecas minētā regula.
(2)
Padome praktisko iespēju robežās katrai personai, grupai un organizācijai ir sniegusi paziņojumus par iemesliem, paskaidrojot, kāpēc attiecīgās personas, grupas un organizācijas ir uzskaitītas Regulā (EK) Nr. 501/2009. Attiecībā uz vienu grupu Padome 2009. gada oktobrī sniedza grozītu paziņojumu par iemesliem.
(3)
Publicējot paziņojumu Eiropas Savienības Oficiālajā Vēstnesī (3), Padome informēja personas, grupas un organizācijas, kuras ir uzskaitītas Regulā (EK) Nr. 501/2009, ka tā ir nolēmusi arī turpmāk atstāt tās sarakstā. Padome arī paziņoja personām, grupām un organizācijām, ka bija iespējams pieprasīt paziņojumu par Padomes iemesliem, kādēļ tās iekļautas sarakstā, ja tas vēl nebija tām paziņots. Astoņu grupu gadījumā grozītu paziņojumu par iemesliem sniedza 2009. gada oktobrī (4).
(4)
Padome pilnībā pārskatīja to personu, grupu un organizāciju sarakstu, kurām piemēro Regulu (EK) Nr. 2580/2001, kā prasīts minētās regulas 2. panta 3. punktā. To darot, Padome ņēma vērā komentārus, kurus bija iesniegušas attiecīgās personas.
(5)
Pēc Pirmās instances tiesas 2009. gada 30. septembra sprieduma Lietā T - 341/07 viena persona nav iekļauta personu, grupu un organizāciju sarakstā, attiecībā uz kurām piemēro Regulu (EK) Nr. 2580/2001.
(6)
Padome arī secināja, ka ieraksts par vienu grupu sarakstā būtu jāgroza.
(7)
Padome secināja, ka, izņemot 5. apsvērumā minēto personu, pārējās personas, grupas un organizācijas, kas uzskaitītas šīs regulas pielikumā, ir bijušas iesaistītas terora aktos Padomes Kopējās nostājas 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (5) 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ uz tām būtu jāturpina attiecināt īpašus ierobežojošus pasākumus, kas paredzēti Regulā (EK) Nr. 2580/2001.
(8)
Attiecīgi būtu jāatjaunina to personu, grupu un organizāciju saraksts, kurām piemēro Regulu (EK) Nr. 2580/2001,
IR PIEŅĒMUSI ŠO REGULU.
1. pants
Regulas (EK) Nr. 2580/2001 2. panta 3. punktā paredzēto sarakstu aizstāj ar sarakstu šīs regulas pielikumā.
2. pants
Ar šo atceļ Regulu (EK) Nr. 501/2009.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 22. decembrī

Labels: 10
11
5